דניאל זעפרני

דניאל זעפרני, הידוע בשם Le Mime Daniel (נולד ב-19 ביולי 1960), הוא אמן פנטומימה, כוריאוגרף ושחקן תיאטרון ישראלי-צרפתי.

== ביוגרפיה ==
זעפרני נולד בקזבלנקה שבמרוקו ועלה עם הוריו ושבעת אחיו לחיפה ב-1970. יעקב, אחיו המבוגר של דניאל הוא חרש אילם, וכדי לתקשר אתו, האחים, עשו הצגות ללא מילים וממנו למד את שפת הסימנים ואיך להתבטא באמצעות תנועות גוף. לאחר שירותו הצבאי עבד כשלוש שנים בכפר הנוער אלוני יצחק כמדריך בפנימייה.

בשנים 1980–1983 למד פנטומימה בהדרכת דני לוצאטו בבית הספר לאמנות הבמה בבית רוטשילד (כיום בית הכט) בחיפה.

משנת 1985 המשיך ללימודי פנטומימה בפריז, בסטודיו Magenia<ref></ref> בהדרכת אלה ירושביץ (אשתו של מרסל מרסו). במשך 3 שנים היה חלק מלהקת Magenia (להקת יוצרים של בית הספר וסטודיו לפנטומימה). בהמשך הופיע עם ירושביץ בהופעה אשר יצרו יחדיו.

זעפרני קנה לעצמו שם בצרפת כפנטומימאי מוערך על ידי הקהל והמבקרים, הידוע בשם Le Mime Daniel, ובמשך יותר מעשור הופיע ברחבי העולם במופעים פרי יצירתו וזכה במספר פרסים בינלאומיים. בין ההופעות היוקרתיות ביותר שלו היו הופעותיו עבור משפחת המלוכה של מרוקו ועבור נשיא צרפת בארמון האליזה. חלק מהופעתיו שודרו גם ב-TF1 (צרפת), Rai 1 (איטליה), TVE (ספרד) ו-Marte 13 (צ'ילה). בנוסף, הופיע באירועי תרבות ובתוכניות טלוויזיה בצרפת, בלגיה, שווייץ, צ'ילה, דנמרק וספרד.

הוא חבר קבוע באנסמבל השחקנים והיוצרים של קבוצת התיאטרון אורתו-דה ואנסמבל השחקנים של תיאטרון דימונה.

ב-2015 השתתף בפסטיבל הליצנים העולמי יקטרינבורג ().

== פרסים ==
* מדליית ארד ב"פסטיבל העולמי לקרקס המחר" ה-14 בפריז - 1991
* ליצן הזהב ב"פסטיבל הצחוק הבינלאומי בסירקיוז"
* ליצן הזהב ב"פסטיבל הצחוק בצ'ילה"
* זכה בשתי מדליות זהב ב-2006 וב-2011 בפסטיבל הבינלאומי ללהטוטנים וקברט בקובלנץ ()

== קישורים חיצוניים ==
* [https://www.facebook.com/daniel.zafrani.9 דניאל זעפרני] באתר הרשת החברתית פייסבוק
* [https://www.instagram.com/zafranidaniel/?hl=en דניאל זעפרני] באתר הרשת החברתית אינסטגרם
* [https://www.orto-da.com/דניאל-זעפרני/ דניאל זעפרני באתר של קבוצת התיאטרון "אורתו-דה"]
* [https://www.habama.co.il/Pages/Event.aspx?Subj=1&Area=1&EventId=36421 ההצגה SPEAKLESS מאת דניאל זעפרני באתר הבמה, ספטמבר, 2018]
* [https://www.puppetcenter.co.il/Speakless על ההצגה SPEAKLESS באתר של מרכז תיאטרון בובות חולון]
* [https://www.spotit.co.il/HTML5/ProLookup.taf?_ID=32006&did=11114&G=10739&SM= אמן הפנטומימה דניאל זעפרני עורר בברוך ב. ברקין השתאות והחזיר אותו אל ימי ילדותו], ביקורת באתר [https://www.spotit.co.il ספוט איט], 11 ביוני 2019
* [https://www.makorrishon.co.il/mumlazim/513193/ תיאטרון אורתו – דה במופעים ובהצגות שאסור לכם לפספס,] כתבה מהעיתון [https://www.makorrishon.co.il מקור ראשון], 4 באוגוסט 2022
* [https://www.haaretz.co.il/gallery/theater/2006-11-29/ty-article/0000017f-f867-d887-a7ff-f8e7e8e20000 יציקת זהות - ביקורת על היצירה "אבנים"] מאת דניאל זעפרני, כתבה מעיתון [https://www.haaretz.co.il/ הארץ], 29 בנובמבר 2006
* [https://www.habama.co.il/Pages/Description.aspx?Subj=6&Area=1&ArticleId=34347 הנסיך הקטן לילדים בתיאטרון דימונה] בהשתתפות דניאל זעפרני, כתבה מאתר הבמה, 17 ביולי 2022
* [https://hitrashmut.co.il/קצת-אחרת-תיאטרון-באווירה-בינלאומית/ "קצת אחרת" - תיאטרון באווירה בינלאומית בסוכות בתל אביב], כתבה מהאתר [https://hitrashmut.co.il התרשמות] של איטו אבירם, אוקטובר 2018
* [https://www.speakersacademy.com/en/speaker/daniel-zafrani/ Le Mime Daniel Daniel Zafrani], באתר Speakers Academy 

== הערות שוליים ==

קטגוריה:פנטומימאים ישראלים
קטגוריה:עולים בשנות ה-1970
קטגוריה:ישראלים שנולדו ב-1960